Gradsko vijeće Grada Delnica na temelju članka 35. stavka 1. točke 4. i članka 53. stavka 2. i 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. stavaka 1. točke 10. i članka 72. stavka 2. Statuta Grada Delnica (SN GD 02/21), na sjednici održanoj . studenog 2022. godine donosi

**ODLUKU O IZMJENAMA I DOPUNI ODLUKE O USTROJSTVU I DJELOKRUGU GRADSKIH UPRAVNIH TIJELA GRADA DELNICA**

**Članak 1.**

U Odluci o ustrojstvu i djelokrugu gradskih upravnih tijela Grada Delnica (SN GD 9/21) u članku 11. stavku 1. točke: „24., 25., 31. i 35. brišu se.“

**Članak 2.**

U članku 12. stavku 1. iza točke 22. dodaju se nove točke 23., 24., 25. i 26. koje glase:

„23. pravni i stručni poslovi u svezi sređivanja zemljišno-knjižnog stanja gradske imovine, pravni i stručni poslovi u postupku izlaganja-preoblikovanja zemljišnih knjiga u skladu s posebnim propisima i ovlastima,

24. iz djelokruga Grada, pokreće i vodi postupak pred nadležnim tijelom RH za prijenos nekretnina u vlasništvu RH na Grad,

25. poslovi provedbe zakonskih i drugih propisa iz oblasti zaštite na radu, izrada i predlaganje akata i provedba mjera i aktivnosti iz navedene oblasti,

26. poslovi pravnog zastupanja Grada i njegovih tijela u jednostavnijim imovinsko-pravnim postupcima pred nadležnim tijelima.“

**Članak 3.**

Članak 24. mijenja se i glasi: „Vršitelji dužnosti pročelnika svoju dužnost obavljaju do imenovanja pročelnika po provedenom natječaju za zapošljavanje pročelnika.“

**Članak 4.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 023-06/21-01/3

URBROJ: 2170-6-50-1-22-2

Delnice, 21. prosinca 2022. godine

Gradsko vijeće Grada Delnica

Predsjednica

Ivana Pečnik Kastner, v.r.